Suured donatsioonid vähendasid päris Rootsis ja Soo­mes normaalsete maksumaksjate hulka umbes pooleni endi­sest. Need talupojad pidid nüüd katma osa riigi tarvetest, mis järjest suurenesid. Rootsi riigitalupoegade ja iseseisvate talupoegade kohustused olid suuremad kui kunagi enne. Aadlitalupojad täitsid riigi vastu eelmistega võrreldes ainult poole osa kohustusi. Kuid  riigitalupoegade suured koormised või­maldasid ka aadlimeestel oma talupoegade kohustusi suuren­dada. Ei olnud karta, et liiklemisvabadust kasustavad talu­pojad oleksid siirdunud kroonu aladele, kus samuti ainult suuri koormisi oleks oodata olnud. Lõpuks, kasustades oma järjest suurenevat politilist ja majanduslikku ülevõimu, tegid aadlimehed omavoliliselt katseid koguni seda liiklemisvaba­dust katkestada.